‘नग्मा एक प्रतिभावान् नेपाली नारी हुन् । उनी आफ्नो धरातलमा रही सम्पूर्ण नेपाली महिलाको असाधारण सुन्दरता र बौद्धिकतालाई विश्व मञ्चमा प्रतिनिधित्व गर्न पाउँदा गर्विलो महसुस गर्छिन् । सबैभन्दा महत्वपूर्ण त उनले आफू नेपाली युवाहरुको प्रतिनिधिको रुपमा के गर्न सकिन्छ भने जिम्मेवारी बुझेकी छन्,’ योण्डर म्युजिक एसियाका अध्यक्ष एडियन ब्रुटनले भने । ‘संगीत सर्जकलाई पनि आफ्नो कामको उपयुक्त रोयल्टी प्रदान गरी संगीतलाई सर्वसुलभ बनाउने (प्रजातान्त्रिकरण गर्ने) योण्डर म्युजिकको लक्ष्यले नेपालको संगीत क्षेत्रलाई पनि परिवर्तन गर्न सक्छ । र, यस्तो अभियानमा सहकार्य गर्न पाउँदा म एकदमै हर्षित छु,’ उनले उत्साहित हुँदै भनिन् ।
